ອິສຣາແອລ ທຳການບຸກລຸກ ທາງພາກພື້ນດິນ ຄັ້ງທຳອິດ ໃນເຂດກາຊາ (ວີດີໂອ)
ບັນດາເຈົ້າໜ້າທີ່ ກ່າວວ່າ ໃນການບຸກລຸກ ເປັນເວລາສັ້ນໆນັ້ນ ໜ່ວຍກ້າຕາຍ ໄດ້ແນເປົ້າໝາຍໃສ່ ບ່ອນທີ່ມີ ການຍິງຈະຫຼວດ ມາໃສ່ອິສຣາແອລ.
ອິສຣາແອລ ໄດ້ອອກປະຕິບັດງານທາງພາກພື້ນດິນເປັນຄັ້ງທຳ ອິດຕໍ່ຕ້ານພວກຫົວຮຸນແຮງຮາມັສ ໃນເຂດກາຊາ ນັບແຕ່ໄດ້ ເປີດສາກທຳການໂຈມຕີຕໍ່ຕ້ານພວກຫົວຮຸນແຮງມາໃນສັບປະ ດາແລ້ວນີ້ ບັນດາເຈົ້າໜ້າທີ່ ກ່າວວ່າ ໜ່ວຍກ້າຕາຍຂອງອິສຣາແອລ ໄດ້ ແນເປົ້າໝາຍໃສ່ສະຖານທີ່ ທີ່ຍິງຈະຫຼວດມາໃນວັນອາທິດມື້ນີ້ ໃນລະຫວ່າງການໂຈມຕີເປັນເວລາສັ້ນໆ ບັນດາເຈົ້າໜ້າທີ່ ກ່າວ ວ່າ ທະຫານອິສຣາແອລ 4 ຄົນໄດ້ຮັບບາດເຈັບເລັກນ້ອຍ ໃນລະ ຫວ່າງການຍິງຕໍ່ສູ້ກັນກັບພວກນັກລົບຝ່າຍປາແລສໄຕນ໌ ອິສຣາແອລ ໄດ້ດຳເນີນການໂຈມຕີທາງອາກາດເຊັ່ນກັນ ຕໍ່ເປົ້າໝາຍຕ່າງໆໃນເຂດກາຊາ ໃນວັນອາທິດມື້ນີ້ ໂດຍບໍ່ເອົາຫົວຊານຳຄຳຮຽກຮ້ອງຂອງນາໆຊາດ ເພື່ອໃຫ້ມີການຢຸດຍິງ ກັນ ໃນຂະນະທີ່ບັນຫາຂັດແຍ້ງກັນ ໄດ້ຍ່າງເຂົ້າເປັນມື້ທີຫົກແລ້ວນັ້ນ ການບຸກໂຈມຕີຢ່າງໜັກໃນຄືນຜ່ານມານີ້ໃນພາກເໜືອເຂດກາຊາ ໄດ້ເຮັດໃຫ້ຊາວປາ ແລສໄຕນ໌ຫຼາຍພັນຄົນ ຫຼົບໜີຈາກຂົງເຂດ ໂດຍຫວັງວ່າຈະພົບເຫັນບ່ອນພັກເຊົາທີ່ປອດ ໄພລົງໄປຍັງພາກໃຕ້ໃນດິນແດນນ້ອຍໆ ທີ່ຖືກປິດລ້ອມໄວ້ນັ້ນ ພວກຊາວຕ່າງປະເທດ ແລະຊາວປາແລສໄຕນ໌ ຫຼາຍຄົນທີ່ຖືສອງສັນຊາດ ກຳລັງໜີອອກຈາກເຂດກາຊາໄປໝົດ ໃນວັນອາທິດມື້ນີ້ ທະຫານອິສຣາແອລ ໄດ້ເຕືອນລ່ວງໜ້າໃຫ້ ປະຊາຊົນປາແລສໄຕນ໌ ທີ່ອາໄສຢູ່ໃນພາກ ເໜືອຂອງເຂດກາຊາໃຫ້ພາກັນອົບພະຍົບໜີ ເພື່ອຄວາມປອດໄພຂອງເຂົາເຈົ້າເອງ ໃນ ຂະນະທີ່ການໂຈມຕີທາງອາກາດຈະເພີ່ມທະວີຂຶ້ນນັ້ນ ໃນຕອນແລງວັນເສົາວານນີ້ ການໂຈມຕີຂອງອິສຣາແອລ ໄດ້ທຳລາຍເຮືອນຂອງຜູ້ບັນຊາ ການຕຳຫຼວດໃນເຂດກາຊາ ເຮັດໃຫ້ປະຊາຊົນເສຍຊີວິດໄປ 18 ຄົນ ໃນການໂຈມຕີ ທີ່ ເຮັດໃຫ້ມີຜູ້ຄົນເສຍຊີວິດໄປຫຼາຍທີ່ສຸດ ນັບແຕ່ອິສຣາແອລເປີດສາກທຳການໂຈມຕີຕໍ່ເຂດ ກາຊາມາຕັ້ງແຕ່ວັນອັງຄານແລ້ວນີ້ ເປັນຕົ້ນມາ ການໂຈມຕີດັ່ງກ່າວຍັງໄດ້ສ້າງຄວາມເສຍຫາຍຢ່າງໜັກ ໃຫ້ແກ່ວັດອິສລາມແຫ່ງນຶ່ງ ທີ່ຕັ້ງຢູ່ໃກ້ໆກັນ ໂດຍເຮັດໃຫ້ປະຊາຊົນຫຼາຍສິບ ຄົນ ໄດ້ຮັບບາດເຈັບ ການໂຈມຕີທາງອາກາດກ່ອນໜ້ານັ້ນ ໃນວັນເສົາວານນີ້ ໄດ້ແນເປົ້າໃສ່ວັດອິສລາມແຫ່ງ ນຶ່ງ ບ່ອນທີ່ອິສຣາແອລກ່າວວ່າ ພວກຫົວຮຸນແຮງປາແລສໄຕນ໌ ຊຸກເຊື່ອງອາວຸດໄວ້ນັ້ນ ການໂຈມຕີອີກບັ້ນນຶ່ງ ໄດ້ຕົກຖືກສູນຄົນພິການ ໂດຍສັງຫານປະຊາຊົນ 2 ຄົນ ແລະບາດ ເຈັບອີກຢ່າງໜ້ອຍ 3 ຄົນ ບັນດາເຈົ້າໜ້າທີ່ປາແລສໄຕນ໌ ກ່າວວ່າ ຈຳນວນຜູ້ເສຍຊີວິດຈາກການບຸກໂຈມຕີຂອງ ອິສຣາແອລ ໄດ້ເພີ້ມຂຶ້ນເປັນຈຳນວນຫຼາຍກວ່າ 150 ຄົນແລ້ວ ໃນຂະນະທີ່ອິສຣາແອລ ຍັງດຳເນີນການໂຈມຕີໃສ່ສະຖານທີ່ຕ່າງໆ ທີ່ເຊື່ອວ່າເປັນຈຸດຍຸດທະສາດຂອງກຸ່ມຮາມັສ ແລະພວກກຸ່ມຫົວຮຸນແຮງອື່ນໆ ລາຍງານຈາກເຂດກາຊາ ກ່າວວ່າ ປະຊາຊົນທີ່ເສຍຊີວິດ ນັ້ນ ສ່ວນຫຼາຍແມ່ນພວກພົນລະເຮືອນ ກຸ່ມຮາມັສ ແລະພວກຫົວຮຸນແຮງອື່ນໆ ໄດ້ຍິງຈະຫຼວດຫຼາຍຮ້ອຍລູກໃສ່ອິສຣາແອລ ແຕ່ ອິສຣາແອລ ກ່າວວ່າ ບໍ່ມີຄົນໃດໄດ້ເສຍຊີວິດ ສ່ວນໃຫຍ່ເປັນຍ້ອນລະບົບສະກັດກັ້ນລູກ ຈະຫຼວດ Iron Dome ຂອງຕົນ ທີ່ໄດ້ຮັບເງິນຊ່່ອຍເຫຼືອບາງສ່ວນຈາກສະຫະລັດນັ້ນ